देश के कोरोना संकट के साथ-साथ प्रधानमंत्री को सत्तारूढ़ नेपाल कम्युनिस्ट पार्टी के अंदरूनी असंतोष का भी सामना करना पड़ रहा है.

सत्तारूढ़ नेपाल कम्युनिस्ट पार्टी के वरिष्ठ नेताओं का कहना है कि प्रधानमंत्री ओली ने ख़ुद को अलग-थलग कर लिया है. उनके विरोधी उनसे इस्तीफ़े की मांग कर रहे हैं.

हालांकि ओली अपने रुख़ पर कायम हैं. उन्होंने काठमांडू में अपने विरोधियों और पड़ोसी देश भारत पर सरकार गिराने की कोशिश का आरोप लगाया है.

लेकिन काठमांडू में प्रधानमंत्री ओली का विरोध कर रहे लोगों में जो शख़्स सबसे ख़ास है, वो नेपाल कम्युनिस्ट पार्टी के वरिष्ठ नेता पुष्प कमल दहाल प्रचंड हैं. 

समाप्त

नेपाल में प्रचंड

प्रचंड की राजनीतिक अहमियत का अंदाज़ा इस बात से भी लगाया जा सकता है कि वो प्रधानमंत्री ओली के साथ सत्तारूढ़ नेपाल कम्युनिस्ट पार्टी के सह-अध्यक्ष भी हैं.

साल 2018 में प्रचंड की कम्युनिस्ट पार्टी ऑफ़ नेपाल (माओइस्ट सेंटर) और ओली की अगुवाई वाली कम्युनिस्ट पार्टी ऑफ़ नेपाल (एकीकृत मार्क्सिस्ट) के विलय के बाद नेपाल कम्युनिस्ट पार्टी का गठन हुआ था.

प्रचंड नेपाल की अहम राजनीतिक शख़्सियतों में से ए... अधिकतम 4000 वर्णों के लिए लेख जारी रखें:
क हैं. 

उन्होंने कभी वाम विचारधारा वाले विद्रोहियों की अगुवाई की थी जिन्हें नेपाल में माओवादी कहकर भी बुलाया जाता था.

नेपाल की राजनीति में चल क्या रहा है?

नेपाल कम्युनिस्ट पार्टी में इस तनाव की शुरुआत जून के महीने में तब हुई जब ओली सरकार ने एक नए राजनीतिक नक़्शे को मंज़ूरी दे दी. 

इस नक्शे में उन इलाक़ों को नेपाल में दिखलाया गया है जिन पर भारत का दावा और नियंत्रण रहा है.

कोरोना संकट से निपटने को लेकर आलोचनाओं का सामना कर रही ओली सरकार को इस घटनाक्रम से थोड़ी राहत मिली क्योंकि आम नेपाली लोगों ने नए नक़्शे का स्वागत किया.

लेकिन इसके बाद उन्होंने इस फ़ैसले का पूरा श्रेय लेने की कोशिश की, इससे पार्टी में नाराज़गी का माहौल बना. 

नेपाल कम्युनिस्ट पार्टी के वरिष्ठ नेताओं ने ये आरोप लगाना शुरू कर दिया कि ओली के 'एकतरफ़ा' तरीक़े से काम करने से पार्टी में दरार पड़ रही है.

‘राम का जन्म नेपाल में हुआ’, कहकर घिरे नेपाल के पीएम?

ओली का बयान

राजनीतिक माहौल में उस समय और कड़वाहट बढ़ गई जब ओली ने आरोप लगाया कि भारत और 'काठमांडू में हो रही बैठकें' उन्हें सत्ता से बेदखल करने की कोशिश कर रही है.

'काठमांडू' वाले इल्ज़ाम को प्रचंड और उनके समर्थकों से जोड़ कर देखा गया.

जून के आख़िर में ओली के हवाले से ये बयान आया, "जो बौद्धिक बहसें चल रही हैं, नई दिल्ली से आने वाली रिपोर्टों, (भारतीय) दूतावास की गतिविधियों और काठमांडू के अलग-अलग होटलों में हो रही मीटिंग्स को देखते हुए ये समझना बहुत मुश्किल नहीं लगता है कि किस तरह से लोग सक्रिय रूप से मुझे सत्ता से हटाने की कोशिश कर रहे हैं."

इन आरोपों के बाद ओली के मुख्य विरोधी प्रचंड और माधव कुमार नेपाल, झाला नाथ खनाल और बाम देव गौतम जैसे पार्टी के दूसरे वरिष्ठ नेता ने ओली का इस्तीफ़ा मांगना शुरू कर दिया.

ओली के विरोधियों की मांग है कि वो या तो प्रधानमंत्री पद से इस्तीफ़ा दें या फिर पार्टी के अध्यक्ष पद से. लेकिन ओली ने दोनों ही पदों से इस्तीफ़ा देने से इनकार कर दिया.

राष्ट्रवाद का मुद्दा

प्रधानमंत्री ओली ने राष्ट्रपति बिद्या देवी भंडारी से भी मिलकर उनका समर्थन हासिल करने की कोशिश की है.

और एक चौंकाने वाला क़दम उठाते हुए ओली ने संसद के सत्रावसान की सिफ़ारिश पर कैबिनेट की मुहर लगवा ली. राष्ट्रपति ने इसे मंज़ूरी दे दी और संसद का सत्र दो जुलाई को ख़त्म हो गया.

हालांकि ओली और प्रचंड...